ddrg/super_eurlex huggingface dataset:
1999/317/EY: Komission päätös, tehty 28 päivänä huhtikuuta 1999, Suomen nautaeläimiä koskevan tietokannan toimintakelpoisuuden toteamisesta (tiedoksiannettu numerolla K(1999) 854) (Ainoastaan suomen- ja ruotsinkieliset tekstit ovat todistusvoimaisia)



Virallinen lehti nro L 122 , 12/05/1999 s. 0040 - 0040



KOMISSION PÄÄTÖS, tehty 28 päivänä huhtikuuta 1999, Suomen nautaeläimiä koskevan tietokannan toimintakelpoisuuden toteamisesta (tiedoksiannettu numerolla K(1999) 854) (Ainoastaan suomen- ja ruotsinkieliset tekstit ovat todistusvoimaisia) (1999/317/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon nautaeläinten tunnistus- ja rekisteröintijärjestelmän sekä naudanlihan ja naudanlihatuotteiden merkitsemisen käyttöönottamisesta 21 päivänä huhtikuuta 1997 annetun neuvoston asetuksen (EY) N:o 820/97(1) ja erityisesti sen 6 artiklan 3 kohdan ensimmäisen luetelmakohdan, ottaa huomioon Suomen esittämän pyynnön, sekä katsoo, että (1) Suomen viranomaiset esittivät komissiolle 10 päivänä kesäkuuta 1998 osana jäsenvaltion nautaeläinten tunnistus- ja rekisteröintijärjestelmää olevan tietokannan toimintakelpoisuuden toteamista koskevan pyynnön; pyynnön mukana toimitettiin asianmukaiset tiedot, jotka ajantasaistettiin 19 päivänä tammikuuta 1999, (2) Suomen viranomaiset ovat sitoutuneet lisäämään tämän tietokannan luotettavuutta varmistamalla erityisesti, että toimivaltainen viranomainen voi viipymättä korjata mahdolliset virheet tai puutteellisuudet, joita havaitaan järjestelmää käytettäessä tai paikalla tehtävien tarkastusten yhteydessä; Suomen viranomaiset ovat sitoutuneet saattamaan päätökseen parannustoimenpiteet 30 päivään huhtikuuta 1999 mennessä, ja (3) Suomen tilanne huomioon ottaen on aiheellista todeta kyseisen jäsenvaltion nautaeläimiä koskevan tietokannan toimintakelpoisuus, ON TEHNYT TÄMÄN PÄÄTÖKSEN: 1 artikla Suomen nautaeläimiä koskevan tietokannan todetaan olevan täysin toimintakelpoinen 1 päivästä toukokuuta 1999. 2 artikla Tämä päätös on osoitettu Suomen tasavallalle. Tehty Brysselissä 28 päivänä huhtikuuta 1999. Komission puolesta Franz FISCHLER Komission jäsen (1) EYVL L 117, 7.5.1997, s. 1.
1999/295/EY: Neuvoston päätös, tehty 26 päivänä huhtikuuta 1999, pöytäkirjan tekemisestä Euroopan yhteisön ja ASEANin jäsenmaiden välisen yhteistyösopimuksen ulottamisesta koskemaan Vietnamin sosialistista tasavaltaa



Virallinen lehti nro L 117 , 05/05/1999 s. 0030 - 0030



NEUVOSTON PÄÄTÖS, tehty 26 päivänä huhtikuuta 1999, pöytäkirjan tekemisestä Euroopan yhteisön ja ASEANin jäsenmaiden välisen yhteistyösopimuksen ulottamisesta koskemaan Vietnamin sosialistista tasavaltaa (1999/295/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 ja 130 y artiklan yhdessä sen 228 artiklan 2 kohdan ensimmäisen virkkeen ja 228 artiklan 3 kohdan ensimmäisen alakohdan kanssa, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo, että taloudellisten ulkosuhteiden alaa koskevien tavoitteidensa saavuttamiseksi yhteisön olisi hyväksyttävä pöytäkirja Euroopan yhteisön ja ASEANin jäsenmaiden yhteistyösopimuksen ulottamisesta koskemaan Vietnamin sosialistista tasavaltaa, ON TEHNYT TÄMÄN PÄÄTÖKSEN: 1 artikla Hyväksytään yhteisön puolesta pöytäkirja Euroopan yhteisön ja ASEANin jäsenmaiden yhteistyösopimuksen ulottamisesta koskemaan Vietnamin sosialistista tasavaltaa. Pöytäkirjan teksti on tämän päätöksen liitteenä. 2 artikla Neuvoston puheenjohtaja ilmoittaa kyseisen pöytäkirjan voimaan tulemiseksi tarvittavien menettelyjen päätökseen saattamisesta yhteisön osalta(3). 3 artikla Tämä päätös julkaistaan Euroopan yhteisöjen virallisessa lehdessä. Tehty Luxemburgissa 26 päivänä huhtikuuta 1999. Neuvoston puolesta J. FISCHER Puheenjohtaja (1) EYVL C 95, 24.3.1997, s. 41. (2) EYVL C 325, 27.10.1997, s. 16. (3) Neuvoston pääsihteeristö julkaisee pöytäkirjan voimaantulon päivämäärän Euroopan yhteisöjen virallisessa lehdessä.
1999/373/EY: Neuvoston päätös, tehty 31 päivänä toukokuuta 1999, alueiden komitean varsinaisen jäsenen nimeämisestä



Virallinen lehti nro L 144 , 09/06/1999 s. 0020 - 0020



NEUVOSTON PÄÄTÖS, tehty 31 päivänä toukokuuta 1999, alueiden komitean varsinaisen jäsenen nimeämisestä (1999/373/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen 98/110/EY(1), sekä katsoo, että alueiden komiteassa on vapautunut varsinaisen jäsenen paikka Christof Zernatton erottua, mikä on annettu neuvostolle tiedoksi 19 päivänä huhtikuuta 1999, ja ottaa huomioon Itävallan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Jörg Haider alueiden komitean varsinaiseksi jäseneksi Christof Zernatton tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 31 päivänä toukokuuta 1999. Neuvoston puolesta J. FISCHER Puheenjohtaja (1) EYVL L 28, 4.2.1998, s. 19.
1999/360/EY: Neuvoston päätös, tehty 25 päivänä toukokuuta 1999, alueiden komitean varsinaisen jäsenen nimeämisestä



Virallinen lehti nro L 140 , 03/06/1999 s. 0027 - 0027



NEUVOSTON PÄÄTÖS, tehty 25 päivänä toukokuuta 1999, alueiden komitean varsinaisen jäsenen nimeämisestä (1999/360/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 198 a artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998(1) tehdyn neuvoston päätöksen 98/110/EY, sekä katsoo, että alueiden komiteassa on vapautunut varsinaisen jäsenen paikka Oskar Lafontainen erottua, mikä on annettu neuvostolle tiedoksi 26 päivänä maaliskuuta 1999, ja ottaa huomioon Saksan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Reinhard Klimmt alueiden komitean varsinaiseksi jäseneksi Oskar Lafontainen tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 25 päivänä toukokuuta 1999. Neuvoston puolesta H. EICHEL Puheenjohtaja (1) EYVL L 28, 4.2.1998, s. 19.
1999/370/EY: Euroopan yhteisöjen siirtotyöläisten sosiaaliturvan hallintotoimikunta - Päätös N:o 171, tehty 9 päivänä joulukuuta 1998, asetuksen (ETY) N:o 574/72 17 artiklan 7 kohdan ja 60 artiklan 6 kohdan mukaisten luontoisetuuksien myöntämisestä, asetuksen (ETY) N:o 1408/71 20 artiklan mukaisesta kiireellisyyden käsitteestä sekä asetuksen (ETY) N:o 574/72 17 artiklan 7 kohdan ja 60 artiklan 6 kohdan mukaisesta erityisen kiireellisyyden käsitteestä 1 päivänä heinäkuuta 1987 tehdyn päätöksen N:o 135 muuttamisesta



Virallinen lehti nro L 143 , 08/06/1999 s. 0011 - 0012



PÄÄTÖS N:o 171, tehty 9 päivänä joulukuuta 1998, asetuksen (ETY) N:o 574/72 17 artiklan 7 kohdan ja 60 artiklan 6 kohdan mukaisten luontoisetuuksien myöntämisestä, asetuksen (ETY) N:o 1408/71 20 artiklan mukaisesta kiireellisyyden käsitteestä sekä asetuksen (ETY) N:o 574/72 17 artiklan 7 kohdan ja 60 artiklan 6 kohdan mukaisesta erityisen kiireellisyyden käsitteestä 1 päivänä heinäkuuta 1987 tehdyn päätöksen N:o 135 muuttamisesta (1999/370/EY) EUROOPAN YHTEISÖJEN SIIRTOTYÖLÄISTEN SOSIAALITURVAN HALLINTOTOIMIKUNTA, joka ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 81 artiklan a alakohdan, jonka mukaan hallintotoimikunnan tehtävänä on käsitellä kaikkia hallinnollisia kysymyksiä ja tulkintakysymyksiä, jotka johtuvat asetuksen (ETY) N:o 1408/71 ja sitä seuraavien asetusten säännöksistä, ottaa huomioon 21 päivänä maaliskuuta 1972 annetun neuvoston asetuksen (ETY) N:o 574/72 17 artiklan 7 kohdan ja 60 artiklan 6 kohdan, ottaa huomioon tietyistä euron käyttöön ottamiseen liittyvistä säännöksistä 17 päivänä kesäkuuta 1997 annetun neuvoston asetuksen (EY) N:o 1103/97, ottaa huomioon euron käyttöönotosta 3 päivänä toukokuuta 1998 annetun neuvoston asetuksen (EY) N:o 974/98, ottaa huomioon päätöksen N:o 135, sekä katsoo, että päätöksen N:o 135 mukaiset määrät, jotka on ilmaistu euron käyttöönottoa edeltävinä kansallisina valuuttoina, olisi muunnettava euroiksi, ja edellä mainitulla päätöksellä N:o 135 on ensi sijassa tarkoitus vahvistaa kaikille jäsenvaltioille yhteinen euroina ilmaistu vähimmäismäärä, jota sovelletaan kaikkiin jäsenvaltioihin mukaan lukien ne, jotka eivät osallistu euroon, ON PÄÄTTÄNYT SEURAAVAA: 1. Korvataan 1 päivänä heinäkuuta 1987 tehdyn päätöksen N:o 135 2 kohdan 2 alakohta seuraavasti: "2.2. Etuuden arvioitu tai todellinen kustannus ylittää 500 euron kertasuoritusmäärän." 2. Tämä päätös julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1999 alkaen. Hallintotoimikunnan puheenjohtaja Helmut SIEDL
1999/367/EY: Komission päätös, tehty 4 päivänä kesäkuuta 1999, neuvoa-antavan energiakomitean jäsenten seuraajien nimeämisestä (tiedoksiannettu numerolla K(1999) 1462)



Virallinen lehti nro L 142 , 05/06/1999 s. 0045 - 0045



KOMISSION PÄÄTÖS, tehty 4 päivänä kesäkuuta 1999, neuvoa-antavan energiakomitean jäsenten seuraajien nimeämisestä (tiedoksiannettu numerolla K(1999) 1462) (1999/367/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon neuvoa-antavan energiakomitean perustamisesta 8 päivänä marraskuuta 1996 tehdyn päätöksen 96/642/EY(1), ottaa huomioon päätöksellä 96/642/EY perustetun neuvoa-antavan energiakomitean jäsenten nimittämisestä 3 päivänä helmikuuta 1998 tehdyn päätöksen 98/134/EY(2), sekä katsoo, että (1) D. Declercq (IFIEC), J.A. Alvarez Ercilla (Euriscoal), T. Udo (UEAPME), H.W. Knoche (Europia) ja E. McCarthy (Eurelectric) ovat eronneet komiteasta ja G. Erlandsson (EPSU) on kuollut, ja (2) kun on kuultu tahoja, joita asia koskee, on nimettävä uudet jäsenet komiteaan, ON PÄÄTTÄNYT SEURAAVAA: 1 artikla D. Williams (IFIEC), F. Santoro (Euriscoal), J. Mayer (UEAPME), V. Callaud (Europia), M. Cabellos Velasco (Eurelectric) ja B. Dahlsten (EPSU) nimetään neuvoa-antavan energiakomitean jäseniksi D. Declercqin, J.A. Alvarez Ercillan, T. Udon, H.W. Knochen, E. McCarthyn ja G. Erlandssonin tilalle. 2 artikla Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tehty Brysselissä 4 päivänä kesäkuuta 1999. Komission puolesta Christos PAPOUTSIS Komission jäsen (1) EYVL L 292, 15.11.1996, s. 34. (2) EYVL L 36, 10.2.1998, s. 14.
1999/361/EY: Neuvoston päätös, tehty 31 päivänä toukokuuta 1999, Euroopan unionista tehdyn sopimuksen J.2 artiklan perusteella määritellyn, Kaakkois-Euroopan vakauden ja hyvien naapuruussuhteiden kehittämisprosessia koskevan neuvoston yhteisen kannan 98/633/YUTP täytäntöönpanosta



Virallinen lehti nro L 141 , 04/06/1999 s. 0001 - 0001



NEUVOSTON PÄÄTÖS, tehty 31 päivänä toukokuuta 1999, Euroopan unionista tehdyn sopimuksen J.2 artiklan perusteella määritellyn, Kaakkois-Euroopan vakauden ja hyvien naapuruussuhteiden kehittämisprosessia koskevan neuvoston yhteisen kannan 98/633/YUTP täytäntöönpanosta (1999/361/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 18 artiklan 5 kohdan, ottaa huomioon yhteisen kannan 98/633/YUTP(1), sekä katsoo, että (1) yhteisen kannan 98/633/YUTP tavoitteena on vahvistaa tukea Kaakkois-Euroopan vakauden ja hyvien naapuruussuhteiden kehittämistä koskevalle Royaumontin prosessille, (2) Royaumontin prosessin koordinaattori Panagiotis Roumeliotisin toiminta on myötävaikuttanut prosessin kehittymiseen, ja (3) tähänastisen työn vahvistamiseksi ja jatkamiseksi koordinaattorille olisi annettava logistiikkapohja ja henkilöresurssit, joita hänen tehtäviensä suorittaminen edellyttää, ON PÄÄTTÄNYT SEURAAVAA: 1 artikla Koordinaattorin työn tukemiseksi Panagiotis Roumeliotis nimitetään Royaumontin prosessista vastaavaksi Euroopan unionin erityisedustajaksi. Erityisedustaja suorittaa tehtävänsä Euroopan unionin puheenjohtajavaltion alaisuudessa ja täydessä yhteistyössä komission kanssa yhteisen kannan 98/633/YUTP liitteissä I ja II olevien tehtäväkuvauksen ja toimintasuunnitelman mukaisesti. 2 artikla Euroopan unionin erityisedustajan työtä ohjaa puheenjohtajavaltio, ja edustaja antaa puheenjohtajavaltion johdolla säännöllisesti ja tarpeen mukaan selvityksiä toiminnastaan neuvostolle. Komissio on täysimääräisesti mukana tässä työssä. 3 artikla 1. Tämän päätöksen täytäntöönpanoa koskeva rahoitusohje 31 päivän toukokuuta 1999 ja 31 päivän toukokuuta 2000 väliseksi ajaksi on 550000 euroa. Tähän määrään sisältyvät erityisedustajan ja hänen henkilöstönsä palkkaan liittyvät kulut, matkakulut sekä viestintämenot. 2. Jäsenvaltiot ja Euroopan unionin toimielimet voivat ehdottaa henkilöstön siirtämistä työskentelemään Euroopan unionin erityisedustajan alaisuuteen. Jäsenvaltiot tai Euroopan unionin toimielimen Euroopan unionin erityisedustajan alaisuuteen mahdollisesti siirtämän henkilöstön palkan maksaa asianomainen jäsenvaltio tai toimielin. 3. Neuvosto toteaa, että puheenjohtajavaltio, Euroopan yhteisöjen toimielimet ja/tai jäsenvaltiot antavat tarvittaessa koordinaattorille hänen tehtäviensä suorittamiseen logistiikkatukea. 4 artikla Tämä päätös tulee voimaan päivänä, jona se tehdään. Sen voimassaolo päättyy 31 päivänä toukokuuta 2000. 5 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 31 päivänä toukokuuta 1999. Neuvoston puolesta J. FISCHER Puheenjohtaja (1) EYVL L 302, 12.11.1998, s. 1.
1999/359/EY: Neuvoston päätös, tehty 17 päivänä toukokuuta 1999, alueiden komitean varsinaisen jäsenen nimeämisestä



Virallinen lehti nro L 140 , 03/06/1999 s. 0026 - 0026



NEUVOSTON PÄÄTÖS, tehty 17 päivänä toukokuuta 1999, alueiden komitean varsinaisen jäsenen nimeämisestä (1999/359/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 198 a artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998(1) tehdyn neuvoston päätöksen 98/110/EY, sekä katsoo, että alueiden komiteassa on vapautunut varsinaisen jäsenen paikka José Antonio Ardanza Garron erottua, mikä on annettu neuvostolle tiedoksi 19 päivänä maaliskuuta 1999, ja ottaa huomioon Espanjan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Juan José Ibarretxe Markuartu alueiden komitean varsinaiseksi jäseneksi José Antonio Ardanza Garron tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 17 päivänä toukokuuta 1999. Neuvoston puolesta J. FISCHER Puheenjohtaja (1) EYVL L 28, 4.2.1998, s. 19.
1999/347/YUTP: Neuvoston päätös, tehty 17 päivänä toukokuuta 1999, Nigeriasta määritellyn yhteisen kannan 98/614/YUTP kumoamisesta



Virallinen lehti nro L 133 , 28/05/1999 s. 0005 - 0005



NEUVOSTON PÄÄTÖS, tehty 17 päivänä toukokuuta 1999, Nigeriasta määritellyn yhteisen kannan 98/614/YUTP kumoamisesta (1999/347/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 15 artiklan, sekä katsoo, että (1) neuvosto määritteli 30 päivänä lokakuuta 1998 yhteisen kannan 98/614/YUTP(1) Nigeriaan kohdistettavista seuraamuksista, (2) demokraattisesti presidentiksi valittu siviilihenkilö ottaa 29 päivänä toukokuuta 1999 vastaan tehtävänsä ja maahan muodostetaan siviilihallitus, ja (3) näin ollen täyttyvät neuvoston 30 päivänä lokakuuta 1998 asettamat edellytykset Nigeriaa koskevien jäljellä olevien seuraamusten poistamiselle, ON PÄÄTTÄNYT SEURAAVAA: 1 artikla Kumotaan yhteinen kanta 98/614/YUTP 1 päivästä kesäkuuta 1999. 2 artikla Tämä päätös julkaistaan virallisessa lehdessä. Tehty Brysselissä 17 päivänä toukokuuta 1999. Neuvoston puolesta J. FISCHER Puheenjohtaja (1) EYVL L 293, 31.10.1998, s. 77.
1999/407/EY: Neuvoston päätös, tehty 14 päivänä kesäkuuta 1999, alueiden komitean varsinaisen jäsenen ja varajäsenen nimeämisestä



Virallinen lehti nro L 155 , 22/06/1999 s. 0040 - 0040



NEUVOSTON PÄÄTÖS, tehty 14 päivänä kesäkuuta 1999, alueiden komitean varsinaisen jäsenen ja varajäsenen nimeämisestä (1999/407/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998(1) tehdyn neuvoston päätöksen, sekä katsoo, että alueiden komiteassa on vapautunut yksi varsinaisen jäsenen ja yksi varajäsenen paikka varsinaisen jäsenen A. Peperin ja varajäsenen A. E. Verstand-Bogaertin erottua, mikä on annettu neuvostolle tiedoksi 10 päivänä syyskuuta 1998, ottaa huomioon Alankomaiden hallituksen ehdotuksen, ON PÄÄTTÄNYT SEURAAVAA: Ainoa artikla Nimetään I.W. Opstelten alueiden komitean varsinaiseksi jäseneksi A. Peperin tilalle ja M. J. Haveman varajäseneksi A. E. Verstand-Bogaertin tilalle näiden jäljellä olevaksi toimikaudeksi eli 25 päivään tammikuuta 2002 saakka. Tehty Luxemburgissa 14 päivänä kesäkuuta 1999. Neuvoston puolesta K.-H. FUNKE Puheenjohtaja (1) EYVL L 28, 4.2.1998, s. 19.
1999/406/EY: Neuvoston päätös, tehty 14 päivänä kesäkuuta 1999, alueiden komitean jäsenen nimeämisestä



Virallinen lehti nro L 155 , 22/06/1999 s. 0039 - 0039



NEUVOSTON PÄÄTÖS, tehty 14 päivänä kesäkuuta 1999, alueiden komitean jäsenen nimeämisestä (1999/406/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998(1) tehdyn neuvoston päätöksen, sekä katsoo, että alueiden komiteassa on vapautunut varajäsenen paikka Joan Vallvé i Riberan erottua, mikä on annettu neuvostolle tiedoksi 25 päivänä toukokuuta 1999, ja ottaa huomioon Espanjan hallituksen ehdotuksen, PÄÄTTÄÄ SEURAAVAA: Ainoa artikla Nimetään Joaquim Llimona i Balcells alueiden komitean varajäseneksi Joan Vallvé i Riberan tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Luxemburgissa 14 päivänä kesäkuuta 1999. Neuvoston puolesta K.-H. FUNKE Puheenjohtaja (1) EYVL L 28, 4.2.1998, s. 19.
1999/400/EY: Neuvoston päätös, tehty 11 päivänä toukokuuta 1999, Euroopan yhteisön ja Kiinan erityishallintoalueen Hongkongin sopimuksen tekemisestä yhteistyöstä ja keskinäisestä hallinnollisesta avunannosta tulliasioissa



Virallinen lehti nro L 151 , 18/06/1999 s. 0020 - 0020



NEUVOSTON PÄÄTÖS, tehty 11 päivänä toukokuuta 1999, Euroopan yhteisön ja Kiinan erityishallintoalueen Hongkongin sopimuksen tekemisestä yhteistyöstä ja keskinäisestä hallinnollisesta avunannosta tulliasioissa (1999/400/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että (1) neuvosto valtuutti 5 päivänä huhtikuuta 1993 komission neuvottelemaan yhteisön puolesta tulliyhteistyösopimukset joidenkin yhteisön tärkeimpien kauppakumppaneiden kanssa, ja (2) olisi hyväksyttävä Euroopan yhteisön ja Kiinan erityishallintoalueen Hongkongin sopimus yhteistyöstä ja keskinäisestä hallinnollisesta avunannosta tulliasioissa, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Kiinan erityishallintoalueen Hongkongin sopimus yhteistyöstä ja keskinäisestä hallinnollisesta avunannosta tulliasioissa. Sopimuksen teksti on tämän päätöksen liitteenä. 2 artikla Komissio edustaa jäsenvaltioiden edustajien avustamana yhteisöä kyseisen sopimuksen 21 artiklalla perustetussa tulliyhteistyösekakomiteassa. 3 artikla Neuvoston puheenjohtaja oikeutetaan nimeämään henkilöt, joilla on valtuudet allekirjoittaa sopimus yhteisöä sitovasti. 4 artikla Neuvoston puheenjohtaja tekee yhteisön puolesta sopimuksen 22 artiklassa määrätyn ilmoituksen(1). 5 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 11 päivänä toukokuuta 1999. Neuvoston puolesta L. SCHOMERUS Puheenjohtaja (1) Neuvoston pääsihteeristö julkaisee sopimuksen voimaantulopäivän Euroopan yhteisöjen virallisessa lehdessä.
1999/393/EY: Neuvoston päätös, tehty 22 päivänä heinäkuuta 1997, Euroopan yhteisön ja Yhdistyneiden arabiemiirikuntien välisen tekstiilituotteiden kauppaa koskevan sopimuksen tekemisestä



Virallinen lehti nro L 152 , 18/06/1999 s. 0001 - 0056



NEUVOSTON PÄÄTÖS, tehty 22 päivänä heinäkuuta 1997, Euroopan yhteisön ja Yhdistyneiden arabiemiirikuntien välisen tekstiilituotteiden kauppaa koskevan sopimuksen tekemisestä (1999/393/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että komissio on neuvotellut yhteisön puolesta Euroopan yhteisön ja Yhdistyneiden arabiemiirikuntien välisen tekstiilituotteiden kauppaa koskevan sopimuksen, päätöksen 96/410/EY(1) mukaisesti sopimusta on ennen sen muodollista hyväksymistä sovellettu väliaikaisesti 1 päivästä tammikuuta 1996, ja sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Yhdistyneiden arabiemiirikuntien välinen tekstiilituotteiden kauppaa koskeva sopimus. Sopimuksen teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti. Tehty Brysselissä 22 päivänä heinäkuuta 1997. Neuvoston puolesta J. POOS Puheenjohtaja (1) EYVL L 169, 8.7.1996, s. 39.
1999/388/EY: Neuvoston päätös, tehty 7 päivänä kesäkuuta 1999, alueiden komitean saksalaisten varsinaisten jäsenten ja varajäsenten nimeämisestä



Virallinen lehti nro L 147 , 12/06/1999 s. 0025 - 0025



NEUVOSTON PÄÄTÖS, tehty 7 päivänä kesäkuuta 1999, alueiden komitean saksalaisten varsinaisten jäsenten ja varajäsenten nimeämisestä (1999/388/EY) EUROOPAN UNIONIN NEUVOSTO, joka ottaa huomioon Euroopan yhteisöjen perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen 98/110/EY(1), sekä katsoo, että alueiden komiteassa on vapautunut varsinaisten jäsenten ja varajäsenten paikat varsinaisten jäsenten Ruppert von Plottnitzin ja Uwe Döringin sekä varajäsenten Irmgard von Rottenburgin, Jost de Jagerin, Kristiane Weberin ja Günter Niederbremerin erottua, mikä on annettu neuvostolle tiedoksi 25. toukokuuta 1999, 25. tammikuuta 1999, 15. helmikuuta 1999, 28. toukokuuta 1999, 26. toukokuuta 1999 ja 25. toukokuuta 1999, ja ottaa huomioon Saksan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään a) Franz Josef Jung ja Ulrike Rodust alueiden komitean varsinaisiksi jäseniksi Ruppert von Plottnitzin ja Uwe Döringin tilalle, b) Dirk Brouer, Peter Lehnert, Klaus Peter Möller ja Klaus Wedemeier alueiden komitean varajäseniksi Irmgard von Rottenburgin, Jost de Jagerin, Kristiane Weber-Hassemerin ja Günter Niederbremerin tilalle näiden jäljellä oleviksi toimikausiksi eli 25 päivään tammikuuta 2002 saakkka. Tehty Luxemburgissa 7 päivänä kesäkuuta 1999. Neuvoston puolesta E. BULMAHN Puheenjohtaja (1) EYVL L 28, 4.2.1998, s. 19.